text: En natlig tur i høet 
  12 august 2010 kl. 16.21
  Natten til fredag bliver ikke som nætter plejer at være for en håndfuld ældre herrer.
  De skal nemlig sove i en stald fuld af halm.
   
  Grunden til den noget uvante soveplads er ganske simpel. 
   
  Kastaniehavens Dagcenter, hvor de herrer normalt har deres seng stående, ville give de mandlige beboere en anderledes oplevelse.
   
  Og da forslaget 'en tur i høet' kom på bordet, var der ingen tøven at spore hos herrerne, der straks var med på ideen.
   
  En sådan tur på gården og i halmen ville nemlig bringe mange minder frem hos mændene, der alle er i 80'erne, da de alle har boet på landet.
  TV SYD sender torsdag aften direkte fra den gård, hvor de ældre herrer går i seng samme aften. Her vil seerne få et nærmere kig inden for på gården og den noget utraditionelle soveplads.
  